ОБЩИНСКА ИЗБИРАТЕЛНА КОМИСИЯ

ГРАД ХАСКОВО

ПРОТОКОЛ № 10   
Хасково, 15.09.2015

Днес, 15.09.2015 г., в 17,30 часа в гр. Хасково, ОИК – Хасково проведе свое заседание. Присъстваха: Пламен Стефанов Лечев, Димитър Велев Димитров, Ибрям Раиф Мустафа, Венелин Карев Челебиев, Георги Владимиров Димитров, Славея Георгиева Костадинова, Боряна Радкова Делчева, Венета Недялкова Димитрова, Тодорка Стоянова Стоянова, Ангел Йовчев Димитров. Отсъства Марияна Иванова Коджаниколова – член на комисията.

Заседанието бе открито от председателя Лечев:

Колеги, откривам заседанието на ОИК – Хасково. Имаме кворум и може да вземаме решения.

Предлагам заседанието да протече при следния дневен ред:

1. Вземане на решение за регистрация на кандидат за кмет на община Хасково по предложение от коалиция „ЗА ХАСКОВО“ с вх.№ 1 от 15.09.2015 г. от регистъра на кандидатите за кмет на община Хасково в изборите за общински съветници и кметове на 25.10.2015 г.

Колеги, има ли други предложения за дневния ред?

Не се направиха допълнения за дневния ред.

По точка първа от дневния ред докладва председателят:

Колеги, постъпи предложение от **коалиция „ЗА ХАСКОВО**“ с вх.№ 1 от 15.09.2015 г. от регистъра на кандидатите за кмет на Община Хасково в изборите за общински съветници и кметове на 25.10.2015 г. за регистрация на кандидат за кмет на Община Хасково, а именно: **Георги Иванов Иванов**. Предложението е подадено от представляващия коалицията. Към предложението са представени заявление съгласие от кандидата по чл.414, ал.1, т.3 от Изборния кодекс – приложение 62-МИ; декларация по чл.414, ал.1, т.5 от ИК – приложение 63-МИ; декларация по чл.414, ал.4 във връзка с чл.397, ал.1 от ИК, подписани от кандидата за кмет на Община Хасково. Извършена е проверка на личните данни на предложения кандидат по представен документ за самоличност. Считам, че предложението е редовно, представени са всички изискуеми документи и са налице изискванията на чл. 397, ал.1 от ИК. Предлагам да вземем решение за регистрирането на Георги Иванов Иванов за участие в избора за кмет на община Хасково предложен от **коалиция „ЗА ХАСКОВО“.**

Има ли други предложения?

Не се направиха предложения и се пристъпи към поименно гласуване.

Гласували „ЗА“: Пламен Стефанов Лечев, Димитър Велев Димитров, Ибрям Раиф Мустафа, Венелин Карев Челебиев, Георги Владимиров Димитров, Славея Георгиева Костадинова, Боряна Радкова Делчева, Венета Недялкова Димитрова, Тодорка Стоянова Стоянова, Ангел Йовчев Димитров. Против – няма.

След проведеното гласуване комисията

**Р Е Ш И :**

Регистрира **Георги Иванов Иванов** за участие в избора за кмет на Община Хасково предложен от **коалиция „ЗА ХАСКОВО“.**

След изчерпване на дневния ред, заседанието на ОИК – Хасково бе закрито от председателя на комисията.

ПРЕДСЕДАТЕЛ:

Пламен Лечев

СЕКРЕТАР:

Ибрям Мустафа